ශ්‍රී ලංකා ප්‍රජාතාන්ත්‍රික සමාජවාදී
ජනරජයේ ගැසට් පත්‍රය
2010 ජුනි මස 18 වන දින
II වන කොටස
අතිරේකය

(2010.06.21 දින නිකුත් කරන ලදී)
ශ්‍රී ලංකා ආර්ථික විද්‍යා සංගමය
(සංස්ථාගත කිරීමේ)

(පෞද්ගලික මන්ත්‍රීවරයකුගේ පනත් කෙටුම්පතකි)
ශ්‍රී ලංකා ආර්ථික විද්‍යා
සංගමය සංස්ථාගත
කිරීම සඳහා වූ පනත් කෙටුම්පතකි.

පාර්ලිමේන්තු මන්ත්‍රී ගරු ජේ. ආර්. පී. සූරියප්පෙරුම මහතා
විසින් පාර්ලිමේන්තුවේ දී ඉදිරිපත් කිරීම පිණිසයි
ශ්‍රී ලංකා රජයේ මුද්‍රණ දෙපාර්තමේන්තුවේ මුද්‍රණය කරන ලදී.

ශ්‍රී ලංකා ආර්ථික විද්‍යා සංගමය (සංස්ථාගත කිරීමේ)
ශ්‍රී ලංකා ආර්ථික විද්‍යා සංගමය සංස්ථාගත කිරීම සඳහා වූ
පනතකි

“ශ්‍රී ලංකා ආර්ථික විද්‍යා සංගමය” යනුවෙන් හඳුන්වනු ලබන හා පූර්විකාව.
සඳහන් කරනු ලබන සංගමයක්, එකී සංගමයේ සාමාජිකයන් එකඟ
වූ ව්‍යවස්ථාවලට අනුව එකී සංගමයට සම්බන්ධ සියලු කරුණු
ඵලදායී ලෙස ක්‍රියාත්මක කිරීමේ හා කරගෙන යාමේ කාර්යය සඳහා
 මෙතෙක් කල් 1982 අංක 17 දරන සමාගම් පනත යටතේ වගකීමෙන්
සීමිත සමාගමක් වශයෙන් පිහිටුවා තිබූ හෙයින් ද:

එකී සංගමය පිහිටුවනු ලැබුවේ යම් පරමාර්ථ හා කරුණු සඳහා ද
ඒ පරමාර්ථ හා කාරණා, එකී සංගමය විසින් මෙතෙක් කල් සාර්ථකව
ක්‍රියාත්මක කර හා ඉටුකර ගෙන ගොස් ඇති හෙයින් ද එකී සංගමය
සංස්ථාගත කරන ලෙස ඉල්ලා ඇති හෙයින් ද එසේ සංස්ථාගත
කිරීම ජනතා යහපතට හේතු වන හෙයින් ද:—`
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—

1. මේ පනත 2010 අංක දරන ශ්‍රී ලංකා ආර්ථික විද්‍යා ලුහුඬු නාමය.
 සංගමය (සංස්ථාගත කිරීමේ) පනත යනුවෙන් හඳුන්වනු ලැබේ.

2. මේ පනත ක්‍රියාත්මක වීම ආරම්භ වන දිනයේ සිට හා ශ්‍රී ලංකා
ඉන්පසු (මෙහි මින් මතු “සංගමය” යනුවෙන් සඳහන් කරනු ලබන)
ශ්‍රී ලංකා ආර්ථික විද්‍යා සංගමයේ දැනට සාමාජිකයන්ව සිටින සංස්ථාගත
තැනැත්තන් සහ මෙයින් පිහිටුවනු ලබන සංස්ථාවට සාමාජිකයන්
20 වශයෙන් මින් මතු ඇතුළත් කර ගනු ලබන තැනැත්තන් (මෙහි මින්
මතු “සංස්ථාව” යනුවෙන් සඳහන් කරනු ලබන) “ශ්‍රී ලංකා ආර්ථික
විද්‍යා සංගමය” යන නාමය සහ අභිධානය යටතේ අවිච්ඡින්න
පැවැත්මක් ඇති සංස්ථාවක් විය යුතු අතර, ඒ නාමයෙන් ද ඒ
සංස්ථාව විසින් ද ඊට විරුද්ධව ද සියලු අධිකරණවල නඩු පවරනු
 ලැබිය හැකි ය. තව ද, පොදු මුද්‍රාවක් තබා ගැනීමේ ද එය පාවිච්චි
කිරීමේ දී ස්වකීය අභිමතය පරිදි එය වෙනස් කිරීමේ ද පූර්ණ බලය
හා අධිකාරය ඊට ඇත්තේ ය.

සංස්ථාව පිහිටුවීමට හේතු වූ පොදු පරමාර්ථ පහත දැක්වෙන සංස්ථාවේ
ඒවා බව මෙයින් ප්‍රකාශ කරනු ලැබේ:—
(අ) ශ්‍රී ලංකාව තුළ සහ ඉන් පිටත ආර්ථික විද්‍යා
අධ්‍යයනයන් කිරීමට, ප්‍රවර්ධනය කිරීමට සහ ඒ සඳහා
පහසුකම් සැලසීමට;

(ආ) මෙම ක්ෂේත්‍රයේ පර්යේෂණ කටයුතු සංවිධානය කිරීමට
සහ ප්‍රවර්ධනය කිරීමට සහ රජයේ, පෞද්ගලික අංශයේ
සහ ජාත්‍යන්තර සංවිධාන සහ ආයතන සමග ඇති කරගත්
කොන්ත්‍රාත්තු මත අධ්‍යයනයන් සහ පර්යේෂණයන් කිරීමට;

(ඇ) ආර්ථික විද්‍යා ක්ෂේත්‍රයේ ඉගැන්වීම් සහ පුහුණු කිරීමේ
වැඩසටහන් සැලසුම් කිරීමට සහ සංවිධානය කිරීමට;

(ඈ) ආර්ථික විද්‍යාවට අදාළවන විෂයයන් ගැන දැනුම සහ
අවබෝධය වර්ධනය කිරීමේ අරමුණින් සිසුන් සහ වෙනත්
අය පර්යේෂණ ක්‍රමයන්හි පුහුණු කිරීම සහ ඵලවත් සමාජ,
ආර්ථික ප්‍රතිපත්ති සංස්කරණය කිරීම;

(ඉ) ආර්ථික සහ සමාජයීය සංවර්ධනයට අදාළ වාර්තා
පිළියෙල කිරීමට සහ රාජ්‍ය හා රාජ්‍ය නොවන
සංවිධානවලට ඉදිරිපත් කිරීමට;

(ඊ) ශ්‍රී ලංකාව තුළ සහ ඉන් පිටත ඇති මේ හා සමාන සංගම්
සමග එකමුතුකම, සහයෝගය සහ මිත්‍රත්වය ප්‍රවර්ධනය
කිරීම;

(උ) ශ්‍රී ලංකාවේ හෝ ලොව අන් කිසියම් කොටසක් ආර්ථික
සහ සමාජයීය සංවර්ධනය ගැන සමීක්ෂණ සහ අධ්‍යයන
තනිව හෝ අන් කිසියම් දේශීය හෝ විදේශීය ආයතනයන්
සමග එක්ව කිරීමට, ප්‍රවර්ධනය කිරීමට හා පැවැත්වීමට;

(ඌ) සංස්ථාවේ සියලු පරමාර්ථ හෝ ඉන් කිසිවක්
හෝ සාක්ෂාත් කර ගැනීම පිණිස අවශ්‍ය විය හැකි වෙනත් යම්
ක්‍රියාමාර්ග ගැනීම;

මේ පනතේ සහ වෙනත් කවර හෝ ලිඛිත නීතියක සංස්ථාවේ
විධිවිධානවලට යටත්ව පහත සඳහන් කටයුතු සඳහා එනම්—
බලතල.

(අ) අරමුදල් රැස්කිරීම සහ මුදලින් හෝ ද්‍රව්‍යමය වශයෙන්
හෝ ප්‍රදාන, ත්‍යාග හෝ පරිත්‍යාග භාරගැනීම හා දායක
මුදල් ඉල්ලා ලබා ගැනීම;

(ආ) චංචල හෝ නිශ්චල දේපළ කවර හෝ ආකාරයකින් අත්කර
ගැනීම, දැරීම, බද්දට හෝ කුලියට ගැනීම හෝ දීම, විකිණීම
හෝ අන්‍යාකාරයකින් බැහැර කිරීම සහ සංස්ථාවේ කටයුතු
සඳහා අවශ්‍ය හෝ පහසුවක් වන යම් ගොඩනැගිලි හෝ
නිර්මාණ ඉදිකිරීම, නඩත්තු කිරීම සහ ඒවායේ වෙනස්කම්
කිරීම;

(ඇ) බැංකු ගිණුම් විවෘත කිරීම, පවත්වාගෙන යාම සහ වැසීම
හා ඇප ඇතිව හෝ නොමැතිව මුදල් ණයට ගැනීම හෝ
ලබා ගැනීම;

(ඈ) සංස්ථාවේ කාර්ය සඳහා වහාම අවශ්‍ය නොවන මුදල්
ආයෝජනය කිරීම;

යම් තැනැත්තකු හෝ පුද්ගල මණ්ඩලයක් සමග
ගිවිසුම්වලට හෝ කොන්ත්‍රාත්තුවලට ඇතුළත් වීම;
සාමාජිකයන්ගේ විවිධ ගණ සඳහා ලියාපදිංචි වීමට ගෙවිය
යුතු ගාස්තු තීරණය කිරීම;

(උ) සංස්ථාවේ නිලධරයන් හා සේවකයන් පත් කිරීම,
සේවයෙහි නියුක්ත කිරීම, සේවයෙන් පහකිරීම හෝ සේවය
අවසන් කිරීම සහ සංස්ථාව විසින් තීරණය කරනු ලබන
යම් වැටුප්, දීමනා සහ පාරිතෝෂික ඔවුන්ට ගෙවීම; සහ

(ඌ) සංස්ථාවේ පරමාර්ථ ක්‍රියාවට නැංවීම සඳහා අවශ්‍ය හෝ
අවස්ථානුකූල වෙනත් සියලු දේ කිරීම සඳහා,
සංස්ථාවට බලය ඇත්තේ ය.

5. (1) සංස්ථාවේ කටයුතු කළමනාකරණය කිරීම, පාලනය කිරීම සංස්ථාවේ
සහ පරිපාලනය කිරීම, සංස්ථාවේ තත්කාලයේ බලපවත්නා රීතිවල කටයුතු
විධිවිධාන සලස්වා තිබෙන නිලධරයන්ගෙන් හා වෙනත් කිරීම.
තැනැත්තන්ගෙන් සමන්විත වූ (මෙහි මින් මතු “සභාව” යනුවෙන්
සඳහන් කරනු ලබන) කළමනාකරණ සභාවක් වෙත මේ පනතේ
විධිවිධානවලට තත්කාලයේ බලපවත්නා රීතිවලට යටත්ව
පැවරෙන්නේ ය.

(2) මේ පනත ක්‍රියාත්මක වීම ආරම්භ වන දිනයට පෙරාතුව ම
වූ දිනයේ දී සංගමයේ පාලක සභාවේ සාමාජිකයන් වශයෙන් ධුර
දැරුවා වූ සාමාජිකයන් සංස්ථාවේ ප්‍රථම සභාවේ සාමාජිකයන්
ලෙස සලකනු ලැබිය යුතු ය.

6. මේ පනත ක්‍රියාත්මක වීම ආරම්භ වන දිනයට පෙරාතුව ම සාමාජික
වූ දිනයේ දී සංගමයේ සාමාජිකයකු වූ සෑම තැනැත්තකුගේම සහ
ඉන් පසුව සංස්ථාවේ සාමාජිකයකු වශයෙන් යථා පරිදි ඇතුළත්
කරගනු ලබන සෑම තැනැත්තකුගේම නම ඇතුළත් කළ යුතු සාමාජික
නාමලේඛනයක් සභාව විසින් පවත්වාගෙන යා යුතු ය.

7. (1) සංස්ථාව විසින් සාමාජිකයන්ගේ යම් මහා සභා රැස්වීමකදී සංස්ථාවේ රීති.
ඊට පැමිණ ඡන්දය දෙන සාමාජිකයන්ගෙන් තුනෙන් දෙකකට
නොඅඩු බහුතර ඡන්දයෙන් මේ පනතට අනනුකූල නොවන රීති
පහත දැක්වෙන සියලු කාරණා සඳහා හෝ ඉන් කිසිවක් සඳහා
කලින් කල සෑදීම නීත්‍යනුකූල වන්නේ ය:—

(අ) සාමාජිකයන් වර්ග කිරීම, එක් එක් පන්තියට අයත්
සාමාජිකයන් විසින් ගෙවිය යුතු ගාස්තු, ඔවුන් ඇතුළත්
කර ගැනීම, ඔවුන් ඉවත් කිරීම හෝ නෙරපීම හෝ ඔවුන්ගේ
ඉල්ලා අස්වීම;

(ආ) සභාව තෝරා පත් කරගැනීම, සභාවේ නිලධරයන්ගේ
ඉල්ලා අස්වීම, ඔවුන් ධුරයෙන් ඉවත් කිරීම හෝ ධුර අත්
හැරීම සහ සභාවේ බලතල, කාර්ය සහ සභාව ක්‍රියා කළ
යුතු ආකාරය;

(ඇ) සංස්ථාවේ විවිධ නිලධරයන්, අනුයෝජිතයන් සහ
සේවකයන්ගේ බලතල, කාර්ය සහ කර්තව්‍ය;

ශ්‍රී ලංකා ආර්ථික විද්‍යා සංගමය (සංස්ථාගත කිරීමේ) 5
(ඈ) සභාවේ, සංස්ථාවේ හෝ යම් අනුකාරක සභාවක
රැස්වීම් සඳහා අවශ්‍ය ගණපූරණය හා එම රැස්වීම්වල
කටයුතු කරගෙන යා යුතු ආකාරයද ඇතුළුව රැස්වීම
කැඳවීම සහ පැවැත්වීම පිළිබඳ කාර්ය පටිපාටිය;

(ඊ)සංස්ථාවේ හා සභාවේ සාමාජිකත්වය සඳහා සුදුසුකම්
සහ නුසුදුසුකම්; සංස්ථාවේ දේපළ පරිපාලනය හා කළමනාකරණය ;සහ
සාමාන්‍යයෙන් සංස්ථාවේ කටයුතු කළමනාකරණය සහ
සංස්ථාවේ පරමාර්ථ මුදුන්පත් කර ගැනීම.

(2) මේ පනත ක්‍රියාත්මක වීම ආරම්භ වන දිනයට පෙරාතුව ම
වූ දිනයේ දී බලපැවැත් වූ සංගමයේ ව්‍යවස්ථා, මේ පනතේ හෝ
වෙනත් යම් ලිඛිත නීතියක විධිවිධානවලට අනනුකූල නොවන තාක්
දුරට සංස්ථාවේ රීති ලෙස සලකනු ලැබිය යුතු අතර, එම රීති (1)
වන උපවගන්තිය යටතේ රීතියක් සාදනු ලබන ආකාරයෙන් මෙන්
එවැනිම රැස්වීමක දී එවැනිම ආකාරයෙන් සංශෝධනය කිරීම,
වෙනස් කිරීම, ඊට යමක් එකතු කිරීම හෝ එය පරිච්ඡින්න කරනු
ලැබිය හැකි ය.

(3) සංස්ථාවේ සාමාජිකයන් සංස්ථාවේ රීතිවලට යටත් විය
යුතු ය.

8. (1) සංස්ථාව විසින් සංස්ථාවේ ආදායම සහ වියදම, වත්කම් ගිණුම් සහ
සහ බැරකම් සහ අනෙකුත් සියලු ගණුදෙනු පිළිබඳව නිසි ගිණුම්
පොත් තැබීමට සලස්වනු ලැබිය යුතු ය.

(2) සංස්ථාවේ ගිණුම් යටත්පිරිසෙයින් වර්ෂයකට වරක් පරීක්ෂා
කර විගණනය කරනු ලැබිය යුතු ය.

9. (1) මේ පනත ක්‍රියාත්මක වීම ආරම්භ වන (මෙහි වගන්තියෙහි සංගමය
“අදාළ දිනය” ලෙස හඳුන්වනු ලබන) දිනයේ සිට සංගමයේ
ආයතනය සංස්ථාව වෙත මුළුමනින්ම සතුවිය යුතු ය. මේ වගන්තියේ
කාර්ය සඳහා සංගමයේ ආයතනය යන්නෙන්—

(අ) සංගමයට අයත්ව තිබූ චංචල හෝ නිශ්චල සියලු
දේපළ ද;

(ආ) සංගමයේ සියලු අයිතිවාසිකම්, බලතල, වරප්‍රසාද සහ
සම්බන්ධතා සහ සංගමයේ සියලු බැරකම්;

(ඇ) සංගමයේ සියලු පොත්, ගිණුම් සහ ලේඛනද අදහස් වේ.

(2) (1) වන උපවගන්තියේ ව්‍යාප්තියට හානියක් නොවන පරිදි—
(අ) සංගමයට අයත් චංචල හෝ නිශ්චල සියලු දේපළ අදාළ
දිනයේ සිට සංස්ථාව සතු විය යුතු ය;

(ආ) අදාළ දිනයට පෙරාතුවම වූ දිනයේ දී සංගමයට ගෙවිය
යුතු සියලු ණය, දායක මුදල් සහ ගාස්තු සංස්ථාවට
ගෙවනු ලැබිය යුතු ය;

(ඇ) අදාළ දිනයට පෙරාතුවම වූ දිනයේ දී පැවතියා
සංගමයේ සියලු බැරකම් අදාළ දිනයේ සිට සංස්ථාවේ
බැරකම් ලෙස සලකනු ලැබිය යුතු ය;

(ඈ) අදාළ දිනයට පෙරාතුවම වූ දිනයෙහි සංගමයේ සියලු
නිලධරයන් සහ සේවකයන් අදාළ දිනයේ සිට සංස්ථාවේ
නිලධරයන් සහ සේවකයන් ලෙස සලකනු ලැබිය යුතු ය;

(ඉ) අදාළ දිනයට පොරාතුවම වූ දිනයෙහි පැවති සංගමයේ
කාර්ය සඳහා ඇතුළත් වූ සියලු කොන්ත්‍රාත්තු සහ ගිවිසුම්
අදාළ දිනයේ සිට සංස්ථාව විසින් ඇතුළත් වූ කොන්ත්‍රාත්තු
සහ ගිවිසුම් ලෙස සලකනු ලැබිය යුතු ය;

(ඊ) අදාළ දිනයට පෙරාතුවම වූ දිනයෙහි විනිශ්චයට භාජනයව
පැවතියා වූ සංගමය විසින් හෝ ඊට විරුද්ධව පවරනු
ලැබ ඇත්තා වූ ද සියලු නඩු හා නඩු කටයුතු අදාළ
දිනයේ සිට සංස්ථාව විසින් හෝ ඊට විරුද්ධව හෝ පවරන
ලද නඩු හෝ නඩු කටයුතු හෝ ලෙස සලකනු ලැබිය
යුතු ය.

(3) ඉහත උපවගන්තිවල දක්වා ඇති පරිදි සංගමය සංස්ථාව
වෙත සතු වීමෙන් පසු, සංගමයේ පැවැත්ම අවසන් වන අතර,
සමාගම් රෙජිස්ට්‍රාර්වරයා විසින් සංගමය සමාගම් ලේඛනයෙන් ඉවත්
කළ යුතු ය.

සංස්ථාවේ වෘත්තීමය තත්ත්වය පවත්වාගෙන යාම සහ කමිටු
සාමාජිකයන් අතර විනය පවත්වාගැනීම උදෙසා කලින් කල යම් පත්කිරීම.
කමිටු පත් කිරීම සහ අවශ්‍ය අනෙකුත් කටයුතු කිරීම සඳහා
සංස්ථාවට බලය ඇත්තේ ය.

11. ලේකම්වරයා හෝ සභාව විසින් යථා පරිදි බලය දෙනු සංස්ථාවේ
ලැබූ සභාවේ සාමාජිකයකු හා සභාවේ තවත් සාමාජිකයකු ඉදිරිපිටදී මුද්‍රාව.
හැර සංස්ථාවේ මුද්‍රාව කවර වුව ද සාධන පත්‍රයකට නොතැබිය
යුතු අතර, තමන් පැමිණ සිටි බවට ලකුණක් වශයෙන් ඔවුන් විසින්
ඒ සාධන පත්‍රයෙහි තම නම අත්සන් කළ යුතු ය. තව ද, එම
අත්සන් කිරීම සාක්ෂිකරුවකු වශයෙන් යම් තැනැත්තකු විසින් කරනු
ලැබූ අත්සනකට පරිබාහිරව විය යුතු ය.

12.සංස්ථාවේ කිසිම සාමාජිකයකු ඔහුගෙන් සංස්ථාවට අය සාමාජිකයන්ගේ
විය යුතු ග්‍රාහක මුදල් ප්‍රමාණය ඉක්මවන යම් මුදලක් සංස්ථාවේ වගකීම සීමා
ණය සහ බැරකම් නිදහස් කිරීමේ කාර්යය සඳහා හෝ වෙනත් යම්
කාර්යයක් සඳහා ගෙවීමට යටත් නොවන්නේ ය.

13. සංස්ථාව විසුරුවා හරිනු ලැබූ විට, එහි සියලු ණය සහ විසුරුවා
බැරකම් බේරුම් කරනු ලැබීමෙන් පසු කවර හෝ යම් දේපළක්
ඉතිරි වේ නම්, ඒ දේපළ සංස්ථාවේ සාමාජිකයන් අතර බෙදා දෙනු
නොලැබිය යුතු අතර, සංස්ථාවේ පරමාර්ථවලට සමාන පරමාර්ථ
20 ඇත්තා වූ ද, යම් ආදායමක් හෝ ලාභයක් තම සාමාජිකයන් අතර,
බෙදා දීම රීති මගින් තහනම් කරනු ලැබ ඇත්තා වූ ද වෙනත්
ආයතනයකට හෝ ආයතනවලට ඒ දේපළ දීම හෝ පැවරීම කරනු
ලැබිය යුතු ය. එම ආයතනය හෝ ආයතන සංස්ථාව විසුරුවා
හරිනු ලබන අවස්ථාවේ හෝ ඊට පෙර සංස්ථාවේ සාමාජිකයන්
25 විසින් තේරිය යුතු ය.

14. මේ පනතේ සඳහන් තැනැත්තන්ගේ සහ ඔවුන් මගින්, ජනරජයේ හා
ඔවුන්ගේ හෝ ඔවුන් යටතේ හෝ හිමිකම් පාන්නන්ගේ අන්‍යයන්ගේ
අයිතිවාසිකම්වලට හැර ජනරජයේ හෝ යම් රාජ්‍ය මණ්ඩලයක
හෝ සංස්ථාවක හෝ වෙනත් තැනැත්තන්ගේ හෝ අයිතිවාසිකම්වලට
මේ පනතෙහි අඩංගු කිසිවකින් හානියක් හෝ බලපෑමක් නොවිය
යුතු ය.

15. මේ පනතේ සිංහල සහ දෙමළ භාෂා පාඨ අතර යම් අනනුකූලතාවයක්
අනනුකූලතාවයක් ඇතිවුවහොත්, එවිට, සිංහල භාෂා පාඨය ඇතිවූ විට
බලපැවැත්විය යුතු ය.